LOXLEY บวก 2 วันติด! เด้งรับข่าวดีคว้างานระบบสายพานฯ จาก AOT มูลค่า 3.6 พันลบ.
LOXLEY บวก 2 วันติด! เด้งรับข่าวดีคว้างานระบบสายพานฯ จาก AOT มูลค่า 3.6 พันลบ. ล่าสุด ณ เวลา 10.19 น. อยู่ที่ 2.60 บาท บวก 0.10 บาท หรือ 4% สูงสุดที่ 2.64 บาท ต่ำสุดที่ 2.56 บาท ด้วยมูลค่าซื้อขาย 34.25 ล้านบาท
25 ม.ค. 2561

ผู้สื่อข่าวรายงานว่า ราคาหุ้น บริษัท ล็อกซเล่ย์ จำกัด (มหาชน) หรือ LOXLEY ล่าสุด ณ เวลา 10.19 น. อยู่ที่ 2.60 บาท บวก 0.10 บาท หรือ 4% สูงสุดที่ 2.64 บาท ต่ำสุดที่ 2.56 บาท ด้วยมูลค่าซื้อขาย 34.25 ล้านบาท

ทั้งนี้ ราคาหุ้น LOXLEY ปรับตัวขึ้น 2 วันติด หลังได้รับปัจจัยบวกจากการที่บริษัทได้งานระบบสายพานลำเลียงกระเป๋า สุวรรณภูมิเฟส 2 มูลค่า 3.6 พันล้านบาท จากบริษัท ท่าอากาศยานไทย จำกัด (มหาชน) หรือ AOT
โดย นายประสงค์ พูนธเนศ ประธานคณะกรรมการ AOT (ทอท.) เปิดเผยว่า ทอท.อนุมัติให้จ้างนิติบุคคลร่วมทำงาน ล็อกซเล่ย์-แอลพีเอส เป็นผู้รับจ้างงานซื้อพร้อมติดตั้งระบบสายพานลำเลียงกระเป๋า (BHS) และระบบตรวจจับวัตถุระเบิด (EDS) (ขาออก) หรือ BHS&amp;EDS ตามโครงการพัฒนาท่าอากาศยานสุวรรณภูมิ (ปีงบประมาณ 2554-2560) ตามที่ ทอท.เสนอ
เมื่อเดือนสิงหาคม 2560 ทอท.ได้เปิดประมูลงานจัดซื้อพร้อมติดตั้งระบบสายพานลำเลียงกระเป๋า (BHS) และระบบตรวจจับวัตถุระเบิด (EDS) (ขาออก) (BHS &amp; EDS) และเมื่อวันที่ 18 ธันวาคม 2560 ทอท.ได้เปิดซองการประกวดราคางานจัดซื้อ
พร้อมติดตั้งระบบสายพานลำเลียงกระเป๋า (BHS) และระบบตรวจจับวัตถุระเบิด (EDS) (ขาออก) (BHS &amp; EDS) โดยมีผู้สนใจเข้ายื่นซองเสนอราคา จำนวน 3 ราย คือ
โดยจากการพิจารณาคัดเลือกงานที่มีคุณภาพ มีคุณสมบัติถูกต้อง และเป็นประโยชน์ต่อทอท. ปรากฏว่านิติบุคคลร่วมทำงาน ล็อกซเล่ย์-แอลพีเอส เป็นผู้ที่เสนองานติดตั้งระบบฯ ที่มีเทคนิคดีกว่าผู้เสนอราคารายอื่นและเสนอราคาต่ำสุด เป็นเงิน 3,646,789,999.99 บาท (รวมภาษีมูลค่าเพิ่ม 7%) ซึ่ง ทอท.ได้เจรจาต่อรองราคาลงเหลือเป็นเงิน 3,646,560,000 บาท (รวมภาษีมูลค่าเพิ่ม 7%) ต่ำกว่าราคากลาง คิดเป็น 4% หรือประหยัดงบประมาณลงได้กว่า 152,201,176.38 บาท